નવી દિલ્હીઃ આઇપીએલ-૬ સ્પોટ ફિક્સિંગથી શરૂ થયેલી કહાણી બીસીસીઆઇના અનાથ થવા સુધી પહોંચી ગઈ. આ બધા વચ્ચે સ્પોટ ફિક્સિંગમાં દોષી ચેન્નઈ સુપર કિંગ્સના માલિક ગુરુનાથ મયપ્પન અને રાજસ્થાન રોયલ્સના સહમાલિક રાજ કુંદ્રા પર પ્રતિબંધ લાગી ગયો. બંને ટીમને બે વર્ષ માટે પ્રતિબંધિત કરી દેવામાં આવી. તેના સ્થાને બે નવી ટીમ આઇપીએલમાં સામેલ થઈ ગઈ. મયપ્પનના સસરા અને બીસીસીઆઇ અને આઇસીસીના ભૂતપૂર્વ અધ્યક્ષ એન. શ્રીનિવાસનને પણ બોર્ડની બહાર જવું પડ્યું.